2020. gada 17. decembrī Noteikumi Nr. 817

Rīgā (prot. Nr. 84 81. §)

**Grozījumi Ministru kabineta 2019. gada 19. novembra noteikumos Nr. 537 "Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātes "Inovācijas centri" īstenošanas noteikumi"**

Izdoti saskaņā ar Eiropas Ekonomikas zonas

finanšu instrumenta un Norvēģijas finanšu instrumenta

2014.–2021. gada perioda vadības likuma

[15.](https://likumi.lv/ta/id/298840-eiropas-ekonomikas-zonas-finansu-instrumenta-un-norvegijas-finansu-instrumenta-2014-2021-nbsp-gada-perioda-vadibas-likums#p15) panta 12. punktu

Izdarīt Ministru kabineta 2019. gada 19. novembra noteikumos Nr. 537 "Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda programmas "Pētniecība un izglītība" aktivitātes "Inovācijas centri" īstenošanas noteikumi" (Latvijas Vēstnesis, 2019, 235. nr.) šādus grozījumus:

1. Izteikt 9.6. apakšpunktu šādā redakcijā:

"9.6. projektā veikto ieguldījumu amortizācijas periodā veic uzraudzību reizi gadā, kā arī veic projekta rezultātu saglabāšanas un ilgtspējas uzraudzību."

2. Papildināt noteikumus ar 16.1 un 16.2 punktu šādā redakcijā:

"16.1 Projekta ietvaros netiek atbalstītas projekta iesniedzēja vai projekta partnera aktivitātes, kurām sniegtais atbalsts ir kvalificējams kā komercdarbības atbalsts.

16.2 Ja projekts tā īstenošanas laikā un tajā veikto ieguldījumu amortizācijas periodā neatbilst šo noteikumu 16.1 punktā minētajiem nosacījumiem, līdzfinansējuma saņēmējam ir pienākums aģentūrai atmaksāt visu projekta ietvaros saņemto publisko finansējumu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula Nr. 794/2004), 10. pantu, tiem pieskaitot 100 bāzes punktus, no dienas, kad publiskais finansējums tika izmaksāts projekta iesniedzējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi."

3. Izteikt 17.1.2. apakšpunktu šādā redakcijā:

"17.1.2. netiešās attiecināmās izmaksas, tai skaitā izmaksas, kas saistītas ar telpu nomu, komunālajiem pakalpojumiem, kancelejas preču, aprīkojuma un programmatūras iegādi, un citas izmaksas, kuras netieši saistītas ar programmas sagatavošanas un īstenošanas administrēšanu un kuras aprēķina kā vienotu likmi 10 procentu apmērā no tiešajām attiecināmajām personāla atlīdzības izmaksām;".

4. Izteikt 17.2.6. apakšpunktu šādā redakcijā:

"17.2.6. šo noteikumu 2.6. apakšpunktā minētā pārvietojamā aprīkojuma nolietojuma daļa, kas atbilst projekta ilgumam un faktiskā lietojuma apjomam;".

5. Izteikt 17.3. apakšpunktu šādā redakcijā:

"17.3. projekta netiešās attiecināmās izmaksas, tai skaitā izmaksas, kas saistītas ar telpu nomu, komunālajiem pakalpojumiem, kancelejas preču, aprīkojuma un programmatūras iegādi, un citas izmaksas, kuras netieši saistītas ar projekta īstenošanas administrēšanu un kuras aprēķina kā vienotu likmi, nepārsniedzot 15 procentus no šo noteikumu 17.2.1. apakšpunktā minētajām izmaksām. Projekta netiešo attiecināmo izmaksu vienotās likmes apmēru nosaka projekta līgumā."

6. Papildināt noteikumus ar 19.1 punktu šādā redakcijā:

"19.1Projektā veikto ieguldījumu amortizācijas periods atbilst pārvietojamā aprīkojuma lietderīgās lietošanas laikam."

7. Svītrot 23. punkta otro un trešo teikumu.

8. Izteikt 24. punktu šādā redakcijā:

"24. Līdzfinansējuma saņēmējs nodrošina šo noteikumu 2.6. apakšpunktā minētā pārvietojamā aprīkojuma drošu uzstādīšanu un lietošanu atbilstoši ražotāja noteikumiem."

9. Papildināt II nodaļu ar 25.1 punktu šādā redakcijā:

"25.1 Līdzfinansējuma saņēmējs glabā visus ar projekta īstenošanu saistītos dokumentu oriģinālus vai to atvasinājumus un nodrošina, ka tie ir pieejami pārbaudei visu projektā veikto ieguldījumu amortizācijas periodu. Ja projektā veikto ieguldījumu amortizācijas periods ir īsāks par pieciem gadiem pēc noslēguma pārskata apstiprināšanas, tad visus ar projekta īstenošanu saistītos dokumentu oriģinālus vai to atvasinājumus glabā un nodrošina, ka tie ir pieejami pārbaudei vismaz piecus gadus pēc projekta noslēguma pārskata apstiprināšanas."

Ministru prezidents A. K. Kariņš

Izglītības un zinātnes ministre I. Šuplinska